Diari Oficial de la Generalitat Valenciana


Sumari del DOGV 3245, del 19-05-1998 (1998/3168)

Concurs número 9-16-241-08. Subministrament i instal·lació d'un sistema de cablatge estructurat als locals de Fernando Madroñal, nº 52 d'Alacant.
-------------------------------------------------------------------------------------------------------------------------------------------------

### Dades del document

Número de DOGV
:   3245

Data del DOGV
:   19-05-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/3168


Organisme emissor
:   Conselleria de Benestar Social

Tipus de document
:   Concurs

Concurs número 6-65-486-95. Subministrament i instal·lació d'un sistema de cablatge estructurat als locals de Fernando Madroñal, nº 52 d'Alacant. [1998/X3168]
  
1. Entitat adjudicadora
  
a) Organisme: Generalitat Valenciana. Conselleria de Benestar Social.
  
b) Dependència que tramita l'expedient: Àrea de Contractacions i Inversions.
  
c) Número d'expedient: Exp. 4-18-939-82.
  
2. Objecte del contracte
  
a) Descripció de l'objecte: subministrament i instal·lació d'un sistema de cablatge estructurat als locals de Fernando Madroñal, núm. 52, Alacant.
  
b) Lloc de lliurament: locals de la Direcció Territorial de Benestar Social, ubicats al carrer de Fernando Madroñal, núm. 52, Alacant.
  
c) Termini de lliurament: el termini de lliurament serà d'un mes comptador des de l'endemà de la formalització del contracte.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 6.500.000 pessetes, inclosos l'IVA i les despeses de transport, de muntatge, d'instal·lació i de posada en funcionament.
  
5. Garanties
  
Provisional: 130.000 pessetes.
  
6. Obtenció de documents i d'informació
  
a) Entitat: Conselleria de Benestar Social. Àrea de Contractacions i Inversions.
  
b) Adreça: passeig de l'Albereda, 16.
  
c) Localitat i codi postal: València 46868.
  
d) Tel.: 823 991 150/652 362 608.
  
e) Fax: 500 395 095.
  
f) Data límit per a obtenir documents i informació: no se'n fixa límit.
  
7. Requisits específics del contractista
  
Totes les persones licitadores hauran d'acreditar la solvència econòmica, financera i tècnica d'acord amb allò indicat en els articles 16 i 18 de la Llei 13/95, de 18 de maig de 1995, de Contractes de les Administracions Públiques, i hauran d'aportar la documentació següent:
  
Informe d'institucions financeres o, si escau, justificant de l'existència d'una assegurança d'indemnització per riscos professionals.
  
I qualsevol documentació addicional la qual siga considerada d'interès pel licitador.
  
Per a garantir la solvència tècnica, s'aportaran referències de la persona licitadora en projectes d'aquest tipus en què hagen participat, llista de les principals instal·lacions realitzades durant els últims tres anys, de similars característiques, tot indicant-ne l'import, les dates i la destinació pública o privada.
  
8. Presentació de les ofertes o de les sol·licituds de participació
  
a) Data límit de presentació: el termini per a la presentació de proposicions serà de 26 dies naturals comptadors des de l'endemà de la publicació en el DOGV d'aquest concurs.
  
b) Documentació que cal presentar: es presentaran en dos sobres separats (A i B) els documents següents:
  
Els sobre A contindrà la documentació acreditativa de la capacitat per a contractar, d'acord amb allò establit en la clàusula 11.5 del plec de clàusules administratives particulars, i que és de presentació obligada.
  
El sobre B contindrà l'oferta econòmica, d'acord amb allò establit en la clàusula 11.5 (pàgina 13) del plec de clàusules administratives, i s'ajustarà al model de proposició que es publica amb aquest anunci.
  
c) Lloc de presentació
  
1ª. Entitats: en el Registre General de la Conselleria de Benestar Social, de 9 a 14 hores i de 17 a 19 hores, de dilluns a divendres, o en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2ª. Adreça: el Registre General de la Conselleria de Benestar Social està al passeig de l'Albereda, núm. 16-baix, de València.
  
3ª. Localitat i codi postal: València 46682.
  
d) Termini durant el qual la persona licitadora estarà obligada a mantenir la seua oferta: tres mesos comptadors des de l'acte públic d'obertura de proposicions econòmiques.
  
e) Admissió de millores/variants o d'alternatives: s'hi aplicarà el que disposa el punt B (condicions generals) del plec de prescripcions tècniques.
  
9. Obertura de les ofertes
  
a) Entitat: Conselleria de Benestar Social. Sala de Juntes.
  
b) Adreça: passeig de l'Albereda, 16.
  
c) Localitat: València.
  
d) Data: es realitzarà en acte públic el quinzè dia natural següent al que finalitze el termini límit de proposicions econòmiques; si aquest dia és dissabte, es realitzarà l'endemà hàbil.
  
e) Hora: 12 hores.
  
10. Despeses d'anuncis
  
 Les despeses ocasionades per la inserció dels anuncis de licitació en els diaris oficials seran a càrrec de la persona licitadora que resulte adjudicatària.
  
València, 21 d'abril de 1998.- El secretari general de la Conselleria de Benestar Social: Alejandro Bañares Vázquez.
  
Model de proposició econòmica
  
El Sr./La Sra. ................................................., major d'edat, amb domicili a ................, núm. ......, proveït del document nacional d'identitat núm. .............., o document que reglamentàriament el substituïsca núm. ......., qui actua en nom propi o en representació del Sr./de la Sra. ....................................., o de la societat o de l'empresa ............................... , amb NIF núm. ........., amb domicili a ........................, carrer d ...................., núm. .........., en qualitat d ...................., exposa
  
Primer
  
Que assabentat/assabentada de les condicions i els requisits que accepta i que s'exigeixen per a la contractació per concurs del subministrament d .................., a la realització de la qual es compromet en la totalitat, amb estricta subjecció als plecs de prescripcions tècniques i a les clàusules administratives particulars, presenta aquesta oferta:
  
1. Oferta econòmica global per a tot el sistema especificat
  
Proposició econòmica (xifra):
  
Proposició econòmica (lletra):
  
2. Oferta de manteniment per un any després d'haver acabat el període de garantia de tota la instal·lació.
  
Segon
  
Que, amb caràcter general, cal entendre que dins d'aquesta oferta està comprés no sols el preu de la contracta, sinó també l'impost sobre el valor afegit i tot tipus de gravàmens i d'impostos sense que, per tant, puga ser repercutit com a partida independent.